عضله توْخومالارین‌دا فرقلندیریجی علامت کیمی اوْنلارین اوْرقانیزم‌ده یرلشمه یرینی ده قئید ائتمک اوْلار. انینه زولاق‌لی عضله توْخوماسی باش‌لیجا اوْلاراق ( اۆرک عضله‌سی استثنالیق تشکیل ادیر) سۆموکلرین اۆزرینده یئرلشیر، لاکین سایا عضله توْخوماسی ایسه داخیلی اوْرقانلارین ترکیبین‌ده (معده، باغیرساق، قان دامارلاری و س.) داها چوْخ اوْلور. انینه زولاق‌لی عضله توْخوماسی اؤزلرینین تروفیک واحیدلرینه گؤره ده فرق‌لنیرلر. بئله کی. انینه زولاق‌لی عضله لیفین‌ده چوْخ‌لو میقداردا نۆوه‌یه راست گلدیینی حال‌دا، سایا عضله سلول‌لرین‌ده آنجاق بیر نۆوه اوْلور. ایستر انینه زولاق‌لی عضله توْخوماسی لیفی و ایسترسه ده سایا توْخوماسی سلول‌سی اوْلسون، هر ایکی‌سینین فونکسیونال واحیدی عضله میوفیبریللری‌دیر. عضله توْخومالارینا عمومی بیر علامت خاص‌دیر. اوْ دا ییغیلیب-آچیلماق، قیجیغا قارشی جواب ورمک قابیلیتی‌دیر.